mungguh bênêr lupute kêna katandhing nyata lan orane, lah yèn ora ana bedane ora salenca, kita masthi banjur pracaya marang yakining sêsurupan mau, sabanjure pratikêl kang mangkono iku kêna linakonan ing liyan, padha kawruhana, satêmêne pratikêl aniti mangkono iku bangêt angèle, lêlakon mau ana wêwatone kudu diêmên-êmênake, iya iku tumraping badan, ugêring wêwaton mangkene: badan kita kudu sinucèkake, lan dilêlantiha supaya bisa salin dadi kawujudan (badan) kang gampang panyakuping marang kêdhêr-kêdhêr kang alus [a...]